మరింత పెరగనున్న పెట్రో ధరలుపొంచి ఉన్న ద్రవ్యోల్బణం ముప్పుముంబై: అంతర్జాతీయ మార్కెట్లో ముడిచమురు ధర కొన్ని రోజులుగా పెరుగుతోంది. దీంతో ముడిచమురును అత్యధికంగా దిగుమతి చేసుకుంటున్న భారత్ వంటి దేశాలు ఆందోళన చెందుతున్నాయి. ప్రస్తుతం అంతర్జాతీయ మార్కెట్లో బ్యారెల్ బ్రెంట్ రకం ముడిచమురు ధర 62 డాలర్ల స్థాయిలో కదలాడుతోంది. రానున్న కాలంలో ఇది మరింతగా పెరగవచ్చన్న సంకేతాలు వెలువడుతున్నాయి. ముడిచమురును ఉత్పత్తి చేస్తున్న గల్ఫ్ తదితర దేశాలు ఉత్పత్తిని క్రమంగా మరింత నియంత్రిస్తున్నాయి. ముడిచమురు ధర తక్కువగా ఉన్నందు వల్ల ఈ దేశాల ఆర్థిక వ్యవస్థలు ఒత్తిడిని ఎదుర్కొంటున్నాయి. ఈ నేపథ్యంలో ముడిచమురు ధర పెరిగే విధంగా సప్లయ్ని నియంత్రిస్తున్నాయి. మన దేశం పెట్రో ఇంధనాల కోసం 80-85 శాతం మేరకు ముడిచమురు దిగుమతులపైనే ఆధారపడాల్సి వస్తోంది. ముడిచమురు ధర పెరిగితే పెట్రో ఉత్పత్తుల ధరలు వెంటనే పెరిగే అవకాశం ఉంది. ఇంధనాల ధర పెరిగితే దాని ప్రభావం విస్తృతంగా ఉండనుంది. లీటరు పెట్రోల్ ధర రూపాయి పెరిగితే టోకు ధరల ద్రవ్యోల్బణం 0.02 శాతం, డీజిల్ ధర రూపాయి పెరిగితే ద్రవ్యోల్బణం 0.07 శాతం మేర పెరిగే అవకాశం ఉంటుంది. ద్రవ్యోల్బణం పెరిగితే భారత రిజర్వు బ్యాంకు వడ్డీ రేట్లను పెంచేందుకే ప్రాధాన్యం ఇవ్వనుంది. వడ్డీ రేట్లు అధికంగా ఉండటం వల్ల పెట్టుబడుల భారం అధికం అవుతోందని ఇప్పటికే పరిశ్రమవర్గాలు గగ్గోలు పెడుతున్నాయి. వడ్డీ రేట్లు మరింత పెంచితే కంపెనీల పెట్టుబడులు తగ్గి ఉత్పత్తి క్షీణించడానికి అవకాశం ఉంటుంది.
marinta peraganunna petro dharaluponchi unna dravyolbanam muppumumbai: antarjaatiiya marketlo mudichamuru dhara konni rojulugaa perugutondi. deentho mudichamurunu atyadhikamgaa digumati chesukuntunna bharat vanti deshaalu aandolana chendutunnayi. prastutam antarjaatiiya marketlo byarel brent rakam mudichamuru dhara 62 dalarla sthaayilo kadalaadutondi. raanunna kaalamlo idhi marintagaa peragavacchanna sanketaalu veluvadutunnaayi. mudichamurunu utpatti chestunna galf taditara deshaalu utpattini kramangaa marinta niyantristunnaayi. mudichamuru dhara takkuvagaa unnandu valla ee deshaala aardhika vyavasthalu ottidini edurkontunnaayi. ee nepathyamlo mudichamuru dhara perige vidhamgaa saplayni niyantristunnaayi. mana desham petro indhanaala kosam 80-85 saatam meraku mudichamuru digumatulapaine aadhaarapadaalsi vastondi. mudichamuru dhara perigithe petro utpattula dharalu ventane perige avakaasam undi. indhanaala dhara perigithe daani prabhaavam vistrutamgaa undanundi. leetaru petrol dhara roopaayi perigithe toku dharala dravyolbanam 0.02 saatam, deasil dhara roopaayi perigithe dravyolbanam 0.07 saatam mera perige avakaasam untundi. dravyolbanam perigithe bhaarata rijarvu byaanku vaddi retlanu penchenduke praadhaanyam ivvanundi. vaddi retlu adhikamgaa undatam valla pettubadula bharam adhikam avutondani ippatike parisramavargaalu gaggolu pedutunnaayi. vaddi retlu marinta penchithe companyla pettubadulu taggi utpatti ksheeninchadaaniki avakaasam untundi.